এস এস রাজামৌলীর ‘বাহুবলী’ ভেঙে দিয়েছিল বহু রেকর্ড। প্রভাস, রানা দগ্গুবতি, তমন্না আর অনুষ্কা শেট্টির এই দক্ষিণী ছবি জনপ্রিয়তায় বহু ল্যান্ডমার্ক খাঁটি বলিউড ছবিকেও ছাপিয়ে যায়। সারা পৃথিবীতে ৬৫০ কোটি টাকার ব্যবসা করেছিল এই ছবি যেখানে ছবির বাজেট ছিল ১২০ কোটি টাকা। আগামী বছরেই মুক্তি পেতে চলেছে ‘বাহুবলী ২’। তার আগেই দর্শকদের জন্য সুখবর। 
এবার টেলিভিশনে সিরিজ হিসেবে আসছে ‘বাহুবলী’। সম্প্রতি সেই ইঙ্গিতই দিয়েছেন ছবির গল্পলেখক কে ভি বিজয়েন্দ্র প্রসাদ। তিনি হলেন পরিচালক রাজামৌলীর বাবা। বিদেশী টেলিসিরিজ ‘গেম অফ থ্রোনস’-এর অভাবনীয় সাফল্যের কথা মাথায় রেখেই এই পরিকল্পনা করা হচ্ছে বলেই উল্লিখিত হয়েছে একটি সর্বভারতীয় সংবাদপত্রের প্রতিবেদনে। 
আরও পড়ুন
ইতিহাস সৃষ্টি করবে বাহুবলী ২, বলছেন আর্ট ডিরেক্টর
বাহুবলীর চোখ ধাঁধানো শ্যুটিং স্পট দেখতে ক্লিক করুন
‘বাহুবলী’র প্রথম কিস্তি ছিল ‘বিগিনিং’ এবং দ্বিতীয় কিস্তি হল ‘কনক্লুশন’ অর্থাৎ গল্পের শেষ। কিন্তু কানাঘুষো শোনা যাচ্ছে যে আর একটি তৃতীয় ছবিও হতে পারে। সেটা নির্ভর করবে দ্বিতীয় কিস্তির ছবিটি কেমন ব্যবসা করে, তার উপরে। আপাতত দু’টি কিস্তির গল্প নিয়েই তৈরি হবে টেলিসিরিজ বলে শোনা যাচ্ছে। কিন্তু কবে থেকে কাজ শুরু হবে টেলিসিরিজের সেটা এখনও জানা যায়নি।